Puruvesi (lehti)

Puruvesi on vuonna 1964 perustettu Puruveden alueella ilmestyvä paikallislehti. Lehden levikkialueeseen kuuluvat Enonkosken kunta, Kiteen kaupunkiin kuuluva Kesälahti sekä Savonlinnan kaupunkiin kuuluvat Kerimäki, Punkaharju ja Savonranta. Lehti ilmestyy torstaisin. Puruveden päätoimittaja on Merja Kuuramaa. Lehden levikki on tarkastettu viimeksi 2013, jolloin se oli 6 037 kappaletta. Sen jälkeen levikki on laskenut voimakkaasti. Vuonna 2022 lehti ilmoitti lukijamääräkseen 11 900. Nykyisin lehteä julkaisee mediakonserni Keskisuomalaiseen kuuluva Savo-Karjalan Media Oy.

Lähteet
 Puruvesi-lehden kotisivut

 Viitteet 

Luokka:Suomalaiset paikallislehdet